Samas ei julge keegi Aasmäele ka midagi öelda, sest mees on lühikese ajaga suutnud end Eesti Entsüklopeedia üheks suuraktsionäriks poetada. Tema lähim konkurent  aktsiapaki paksuse osas on endine kirjastuse peatoimetaja Ülo Kaevats, kes peab aga Tehnikaülikoolis õppejõu ametit ning satub viimasel ajal kirjastusse vaid nõukogu koosolekute ajal. Oma ametitooli pärija Aasmäe õllelembusest polevat aga Kaevatsil õrna aimugi. Seda enam, et Aasmäed kaitseb nõukogu tema aktsiapaki esindajana tuntud kinnisvaraärimees Alvar Ild, kes mäletatavasti koos Indrek Toome ja soomlaste rahaga Viru hotelli erastas.